ಮೆದುಳಿನಲ್ಲಿರುವ ಅತ್ಯಂತ ವಿಶಿಷ್ಟ ನ್ಯೂರಾನ್‌ಗಳ ಸಾಲಿನಲ್ಲಿ ಗುರುತಿಸಬಹುದಾದ ಪರ್ಕಿಂಜೆ ಜೀವಕೋಶಗಳನ್ನು ತೀರಾ ಹಿಂದೆಯೇ ಗುರುತಿಸಲಾದ ಪ್ರಕಾರವೆಂದೂ ಪರಿಗಣಿಸಲಾಗುತ್ತದೆ.1837ರಲ್ಲಿ ಝೆಕ್‌ ಮೂಲದ ಅಂಗರಚನಾಶಾಸ್ತ್ರಜ್ಞ ಜಾನ್‌ ಇವಾಂಜೆಲಿಸ್ತಾ ಪರ್ಕಿನ್ ಇದನ್ನು ವಿಸ್ತೃತವಾಗಿ ವಿಶ್ಲೇಷಿಸಿದರು. ಅವುಗಳನ್ನು ಡೆಂಡ್ರಿಟಿಕ್‌ ವೃಕ್ಷದ ಆಕಾರದ ಮೂಲಕ ವರ್ಗೀಕರಿಸಲಾಗುತ್ತದೆ: ಡೆಂಡ್ರಿಟೆಸ್‌ನ ಕೊಂಬೆಗಳು ಸಮೃದ್ಧವಾಗಿ ಆದರೆ ಸಮತಟ್ಟಾಗಿ, ಲಂಬಾಕೃತಿಯಲ್ಲಿ ಸೆರೆಬೆಲ್ಲಾರ್ ಮಡಿಕೆಯೆಡೆಗೆ ಚಾಚಿಕೊಂಡಿರುತ್ತವೆ. ಆ ರೀತಿಯಲ್ಲಿ ಪರ್ಕಿಂಜೆ ಜೀವಕೋಶಗಳ ಡೆಂಡ್ರೈಟ್‌ಗಳು ಒಂದು ಬಗೆಯ ದಟ್ಟ ಯೋಜಿತ ಜಾಲವೊಂದನ್ನು ನಿರ್ಮಿಸುತ್ತವೆ. ಅವುಗಳ ಮೂಲಕ ಸಮಾನಾಂತರ ಫೈಬರ್‌ಗಳು ಸೂಕ್ತ ಆಯಾಮದಲ್ಲಿ ಹಾದು ಹೋಗುತ್ತವೆ. ಡೆಂಡ್ರೈಟ್‌ಗಳು ಡೆಂಡ್ರೈಟಿಕ್ ಸ್ಪೈನ್‌ಗಳಿಂದ ಆವೃತ್ತವಾಗಿರುತ್ತವೆ. ಅವುಗಳಲ್ಲಿ ಪ್ರತಿಯೊಂದೂ ಸಮಾನಾಂತರ ಫೈಬರ್ ಗಳಿಂದ ಸಿನೆಪ್ಟಿಕ್‌ ಸೂಚನೆಗಳನ್ನು ಸ್ವೀಕರಿಸುತ್ತವೆ. ಮೆದುಳಿನ ಇನ್ನಿತರ ಯಾವುದೇ ಜೀವಕೋಶಗಳಿಗಿಂತಲೂ ಪರ್ಕಿಂಜೆ ಜೀವಕೋಶಗಳು ಅತಿ ಹೆಚ್ಚು ಸಿನೆಪ್ಟಿಕ್‌ ಸೂಚನೆಗಳನ್ನು ಸ್ವೀಕರಿಸುತ್ತವೆ. ಮನುಷ್ಯನ ದೇಹದಲ್ಲಿರುವ ಒಂದು ಪರ್ಕಿಂಜೆ ಜೀವಕೋಶದಲ್ಲಿ ಇರುವ ಸ್ಪೈನ್‌ನ ಸಂಖ್ಯೆ 2 ಲಕ್ಷವನ್ನೂ ಮೀರುತ್ತದೆ. ಅಗಾಧ ಪ್ರಮಾಣದ, ಗೋಳಾಕೃತಿಯ ಪರ್ಕಿಂಜೆ ಜೀವಕೋಶಗಳ ಕಾಯ ಸೆರೆಬೆಲ್ಲಾರ್ ಕಾರ್ಟೆಕ್ಸ್‌ನ ಒಂದು ಕಿರಿದಾದ ಪದರದಲ್ಲಿ ಹುದುಗಿರುತ್ತದೆ ಇದನ್ನು "ಪರ್ಕಿಂಜೆ ಪದರ" ಎಂದು ಕರೆಯಲಾಗುತ್ತದೆ. ಕಾರ್ಟೆಕ್ಸ್‌ನ ಸಮೀಪದ ಭಾಗಗಳಲ್ಲಿ ಕ್ರಿಯಾಶೀಲತೆಯನ್ನು ಹೆಚ್ಚಿಸುವ ಕೊಲ್ಯಾಟರಲ್‌ಗಳನ್ನು ಹೊರಸೂಸಿದ ಬಳಿಕ ಅವುಗಳ ಅಕ್ಷತಂತುಗಳು(ಆಕ್ಸಾನ್‌) ಡೀಪ್‌ ಸೆರೆಬೆಲ್ಲಾರ್ ನ್ಯೂಕ್ಲಿಯೊಳಗೆ ಪ್ರವೇಶಿಸುತ್ತವೆ. ಅಲ್ಲಿ ಅತ್ಯಂತ ಚಿಕ್ಕ ಪ್ರಾಂತದಲ್ಲಿ ವಿವಿಧ ಪ್ರಕಾರದ ನ್ಯೂಕ್ಲಿಯರ್ ಸೆಲ್‌ಗಳನ್ನು ಹೊಂದಿದ ಸುಮಾರು 1 ಸಾವಿರ ಸಂಪರ್ಕಗಳನ್ನು ಹುಟ್ಟು ಹಾಕುತ್ತವೆ. ಪರ್ಕಿಂಜೆ ಜೀವಕೋಶಗಳು GABA ಅನ್ನು ತಮ್ಮ ನ್ಯೂರೋಟ್ರಾನ್ಸ್‌ಮಿಟರ್ ರೀತಿ ಬಳಸಿಕೊಳ್ಳುವುದಲ್ಲದೇ ಆ ಮೂಲಕವೇ ಅವುಗಳ ಗುರಿಗಳ ಮೇಲೆ ನಿಷೇಧಕ ಪರಿಣಾಮವನ್ನು ಬೀರುತ್ತವೆ. 
ಪರ್ಕಿಂಜೆ ಜೀವಕೋಶಗಳು ಸೆರೆಬೆಲ್ಲಾರ್ ಸಂಯೋಜನೆಯ ಹೃದಯಭಾಗವನ್ನು ರೂಪಿಸುತ್ತವೆ. ಮತ್ತು, ಅವುಗಳ ಅಗಾಧ ಗಾತ್ರ ಹಾಗೂ ವಿಶಿಷ್ಟಪೂರ್ಣ ಕ್ರಿಯಾವಿಧಾನಗಳು ಯಾವ ರೀತಿಯಲ್ಲಿ ರೂಪಿಸಲ್ಪಟ್ಟಿವೆ ಎಂದರೆ ಎಕ್ಸ್‌ಟ್ರಾಸೆಲ್ಯುಲಾರ್ ರೆಕಾರ್ಡಿಂಗ್‌ ತಂತ್ರಗಳನ್ನು ಬಳಸಿಕೊಂಡು ಚಲನವಲನವುಳ್ಳ ಪ್ರಾಣಿಗಳಲ್ಲಿ ಅವು ತೋರುವ ಪ್ರತಿಕ್ರಿಯೆಯನ್ನು ಅಭ್ಯಸಿಸಬಹುದಾಗಿದೆ. ಪರ್ಕಿಂಜೆ ಜೀವಕೋಶಗಳು ಸಾಮಾನ್ಯವಾಗಿ ಸೆನಾಪ್ಟಿಕ್‌ ಸೂಚನೆಗಳ ಅನುಪಸ್ಥಿತಿಯಲ್ಲೂ ಕ್ರಿಯಾಸಾಮರ್ಥ್ಯಗಳನ್ನು ಅತಿ ಹೆಚ್ಚಿನ ಪ್ರಮಾಣದಲ್ಲಿ ಹೊರಸೂಸಬಲ್ಲವುಗಳಾಗಿವೆ. ಎಚ್ಚರದ ಸ್ಥಿತಿಯಲ್ಲಿ ಕ್ರಿಯಾಶೀಲ ಪ್ರಾಣಿಗಳಲ್ಲಿ 40 ಹರ್ಟ್ಸ್‌ಗಳಷ್ಟು ಕಡಿಮೆ ಪ್ರಮಾಣದಲ್ಲಿದ್ದರೆ ಅದು ಸಹಜ. ಸ್ಪೈಕ್‌ ಟ್ರೈನ್‌ಗಳು ಸಾಮಾನ್ಯ ಹಾಗೂ ಸಂಕೀರ್ಣ ಸ್ಪೈಕ್‌ಗಳ ಮಿಶ್ರಣವಾಗಿವೆ. ಸಾಮಾನ್ಯ ಸ್ಪೈಕ್‌ಗಳೆಂದರೆ 10ಮಿ.ಸೆಂ ಪ್ರತಿರೋಧ ಕಾಲಾವಧಿ ಬಳಿಕದ ಏಕಕ್ರಿಯಾ ಸಾಮರ್ಥ್ಯಗಳಾಗಿರುತ್ತವೆ. ಸಂಕೀರ್ಣ ಸ್ಪೈಕ್ ಎಂದರೆ ಅತ್ಯಂತ ಕಡಿಮೆ ಇರುವ ಇಂಟರ್-ಸ್ಪೈಕ್ ಮಧ್ಯಂತರಗಳು ಹಾಗೂ ಕುಗ್ಗುವ ಆಂಪ್ಲಿಟ್ಯೂಡ್‌ಗಳನ್ನು ಹೊಂದಿದ ಏಕಕ್ರಿಯಾ ಸಾಮರ್ಥ್ಯಗಳ ಏಕರೂಪಿ ಸರಣಿಗಳಾಗಿವೆ. ಶರೀರ ವಿಜ್ಞಾನ ಅಧ್ಯಯನಗಳ ಪ್ರಕಾರ ಸಂಕೀರ್ಣ ಸ್ಪೈಕ್‌ಗಳು (ಬೇಸ್‌ಲೈನ್‌ ವಿಧಾನದಲ್ಲಿ 1 ಹರ್ಟ್ಸ್‌ರಷ್ಟಿರುತ್ತದೆ ಹಾಗೂ 10 ಹರ್ಟ್ಸ್‌ಗಿಂತ ಹೆಚ್ಚಿರುವುದಿಲ್ಲ) ಕ್ಲೈಂಬಿಂಗ್ ಫೈಬರ್ ಕ್ರಿಯಾಶೀಲತೆಯೊಂದಿಗೆ ಗುರುತಿಸಿಕೊಂಡಿರುತ್ತವೆ. ಆದರೆ ಸಾಮಾನ್ಯ ಸ್ಪೈಕ್‌ಗಳು ಬೇಸ್‌ಲೈನ್‌ ಕ್ರಿಯೆ ಹಾಗೂ ಸಮಾನಾಂತರ ಫೈಬರ್ ಸೂಚನೆಗಳಿಂದ ಉತ್ಪಾದನೆಯಾಗಿರುತ್ತವೆ. ಸಂಕೀರ್ಣ ಸ್ಪೈಕ್‌ಗಳ ನಂತರದ ನೂರಾರು ಮಿ.ಸೆ.ನಷ್ಟು ಬಿಡುವಿನ ವೇಳೆಯಲ್ಲಿಯೇ ಸಾಮಾನ್ಯ ಸ್ಪೈಕ್‌ಗಳ ಕ್ರಿಯೆ ಹತೋಟಿಗೆ ಬರುತ್ತದೆ. 

ವಿಭಾಗೀಕರಣ
ಮೊಸ್ಸಿ ಫೈಬರ್‌ಗಳು
ಪರ್ಕಿಂಜೆ ಜೀವಕೋಶಗಳು
ಇತಿಹಾಸ